text: 2 лістапада ў Менску прайшла акцыя ў падтрымку дэкрыміналізацыі і зьменаў у артыкул 328. Удзельнікі пранеслі пустыя рамкі з чорнай стужкай па вуліцы Кастрычніцкая і ўсклалі вянок усім загінуўшым ад канопляў на Плошчы Аб’яднаных Нацыяў.
  «Канапляныя Дзяды» арганізавалі грамадзкі рух Legalize Belarus і аб’яднаньне кандыдатаў «Моладзевы Блёк». 6 кандыдатаў у дэпутаты парлямэнту далучыліся да працэсыі і падтрымалі неабходнасьць закаданаўчай рэформы.
  «80% наркарынку Беларусі — гэта прадукты з канабісу. Мэта гэтай акцыі — данесьці абсурднасьць і неэфектыўнасьць дзейнай наркапалітыкі ў Беларусі і запатрабаваць новы парлямэнт прыняць тыя папраўкі ў заканадаўства, што былі распрацаваныя ў межах Моладзевага Блёку», — тлумачыць кандыдат Стас Шашок з Legalize Belarus.
  «Мне не падабаецца, што ў Беларусі людзей саджаюць за канабіс, які нашмат больш бясьпечны за алькаголь, што ў нас можна купіць свабодна. Я бачу, што пакараньне за захоўваньнье кантраляваных рэчываў не сувымерна з шкодай, якую яны прыносяць грамадзтву», — кажа праграміст, кандыдат у дэпутаты па Каліноўскай выбрачай акрузе №108 Аляксей Лазараў, які таксама выступае за адмену «закону аб адтэрміноўках».